བྲན་མོ་མིན་ཏེ་ཁྱོད་ཀྱི་བུ་མོ་ཡིན་གྱི་ང་ལ་བྱིན་ཅིག་ཟེར་ནས་བཙུན་མོ་རྭ་བླངས་སོ།།རྒྱལ་པོ་གསལ་རྒྱལ་ལ་བཙུན་མོ་དམ་པ་གཉིས་ཡོད་དེ།དབྱར་ཚུལ་མ་ནི་གཟུགས་བཟང་བ་རྣམས་ཀྱི་མཆོག་དང་།

ཕྲེང་ལྡན་མ་ནི་རེག་བྱ་དང་ལྡན་པ་རྣམས་ཀྱི་མཆོག་ཏུ་གྲགས་སོ།།དེ་ལས་དབྱར་ཚུལ་མ་ཤཱ་རིའི་བུ་དང་།ཕྲེང་ལྡན་མས་དགེ་སློང་འཆར་ཀ་ལས་སངས་རྒྱས་ཀྱི་བཀའ་ཀློག་སྟེ།འཆར་ཀས་དེ་ལ་ཀློག་པ་དང་བཟླས་པ་དང་ལུང
གཞན་ཡང་ཕོག་པས་ཐོས་པ་དང་ལྡན་པར་གྱུར་ཏེ།རྒྱལ་བའི་བསྟན་པ་ལ་མི་ཕྱེད་པའི་དད་པ་བརྟན་པོ་བརྙེས་པས་ན།ཕྲེང་ལྡན་མ་ནི་ཇི་ལྟར་བྱས་ཀྱང་ཕྱི་རོལ་མུ་སྟེགས་བྱེད་ལ་བཀུར་བ་དང་མཆོད་པར་འགྱུར་བའི་གོ་སྐབས་མེད་པ་ཡིན
ནོ།།བླུན་པོ་མགུ་སླ་བར་བསྟན་པ་ནི།བླུན་པོ་མགུ་བར་སླུ་བ་སྟེ།།ཡོན་ཏན་ལྟར་སྣང་ཙམ་གྱིས་མགུ།།ཁྲི་སྡེའི་བླ་དཔོན་ཕལ་ཆེ་བས།།རྒྱུ་ནག་མཁན་པོར་བཀུར་ལ་ལྟོས།།ཞེས་པ་ནི།བློ་རྒྱ་ཆུང་བའི་བླུན་པོ་ནི་དགའ་ཞིང་མགུ་བར
སླསླ་བ་ཡིན་ཏེ།ཡོན་ཏན་ལྟར་སྣང་ཙམ་མཐོང་བས་ངོ་མཚར་ཏེ་མགུ་བར་བྱེད་པའི་ཕྱིར།དཔེར་ན།མངའ་འབངས་སྟོང་སྡེ་དང་ཁྲི་སྟེ་སོགས་ཀྱི་བླ་མ་དང་དཔོན་པོ་ཕལ་ཆེ་བ་ཞིག་གིས་རྒྱ་ནག་གི་མཁན་པོ་ཧཱ་ཤང་མ་ཧཱ་ཡ་ནའི་ལྟ་སྤྱོད་ལ
ད་ཅིང་མཆོག་ཏུ་བཀུར་བའི་ཚུལ་ལ་ལྟོས།ཞེས་པའོ།།སྔོན་ཆོས་རྒྱལ་ཁྲི་སྲོང་ལྡེ་བཙན་གྱི་དུས་སུ་རྒྱ་ནག་ནས་ཧཱ་ཤང་མ་ཧཱ་ཡ་ན་ཞེས་བྱ་བ་ནིག་བོད་དུ་འོངས་ཏེ།ལས་དགེ་མི་དགེ་སྤྱད་ན་མཐོ་རིས་དང་ངན་སོང་དུ་འགྲོ་བས་འཁོར་བ
ལས་མི་ཐར་ཅིང་།སངས་རྒྱས་ཐོབ་པ་ལ་སྒྲིབ་པ་ཡིན་ཏེ།དཔེར་ན།སྤྲིན་དཀར་ནག་གང་ཡིན་རུང་ནམ་མཁའ་ལ་སྒྲིབ་པ་དང་འདྲའོ།།ཅི་ལ་ཡང་མི་སེམས་མི་རྟོག་མི་དཔྱོད་པར་བྱར་མེད་ལ་གནས་པ་ནི་མི་དམིགས་པ་ཡིན་པས་འཚང

རྒྱའོ་ཟེར་ནས།ཆད་ལྟའི་སྒོམ་བསླབས་པས་པོད་ཕལ་ཆེར་དོ་ལ་དགའ་སྟེ།ལུགས་སྲོལ་དེ་དར་པས།ལུས་ངག་གི་ཆོས་སྤྱོད་ཐམས་ཅད་དོར།རྒྱལ་པོས་ཀྱང་བཀས་བཅད་དཀའ་བར་གྱུར་ཏེ།རྒྱ་གར་ནས
སློབ་དཔོན་ཀ་མ་ལ་ཤཱི་ལ་གདན་དྲངས།ཧཱ་ཤང་དང་རྩོད་དུ་བཅུག་པས་སློབ་དཔོན་གྱིས།ལུང་དང་རིགས་པས་ཚར་བཅད་པ་ན།ཆོས་རྒྱལ་ཁྲི་སྲོང་ལྡེ་བཙན་གྱིས།ད་ཕྱིན་ཆད་ལྟ་བ་ཀླུ་སྒྲུབ་ཀྱི་ལུགས་སུ་གྱིས།སྤྱོད་པ་ཆོས་སྤྱོད
བཅུ་དང་ཕ་རོལ་ཏུ་ཕྱིན་པ་ལ་སློབས་ཤིག།ཧཱ་ཤང་གི་ལུགས་འཛིན་པ་བྱུང་ན་ཆད་པ་གཅད་པར་བྱའོ་ཞེས་བཀའ་ཁྲིམས་བཅས་སོ།།ཧཱ་ཤང་རྒྱ་ཡུལ་དུ་བརྫངས་ནའང་ཕྱིས་སུ་རྒྱལ་ཁྲིམས་ཉམས་པ་དང་།རྙིང་མ་དང་ཕྱག་ཆེན་པར
ཁས་འཆེས་པ་མང་པོས་ཧཱ་ཤང་གི་ལྟ་བ་དེའི་མིང་ཙམ་གཞན་དུ་བསྒྱུར་ནས་དོན་དེ་ཀ་རང་འཛིན་སྐྱོང་བྱེད་དེ།བླ་དཔོན་ཕལ་ཆེ་བ་ཞིག་ཀྱང་དེ་ལ་དད་ཅིང་མོས་པར་གྱུར་ཏེ།ཆོས་རྗེས་པ་ཎ་གྱིས།རྒྱ་ནག་མཁན་པོའི་གཞུང
ལུགས་ཀྱི།།ཡི་གེ་ཙམ་ལ་བརྟེན་ནས་ཀྱང་།།དེ་ཡི་མིང་འདོགས་གསང་ནས་ནི།།ཕྱག་རྒྱ་ཆེན་པོར་མིང་བསྒྱུར་ནས།།ད་ལྟའི་ཕྱག་རྒྱ་ཆེན་པོ་ནི།།ཕལ་ཆེར་རྒྱ་ནག་ཆོས་ལུགས་ཡིན།།ཞེས་གསུངས་པའི་ཕྱིར།རྩ་བའི་ས་བཅད
གསུམ་པ་དོན་བསྡུས་ཏེ་མཇུག་བསྡུ་བ་ལ་དྲུག།མཁས་བླུན་གཉིས་ཀྱི་དོན་བསྡུས་པ།དེ་ལ་བླང་དོར་བྱ་བའི་ཚུལ།མཁས་པའི་བསྔགས་བརྗོད།ལེགས་བཤད་འདི་ཇི་ལྟར་བརྩམ་པའི་ཚུལ།སྐལ་ལྡན་ལ་མཉམ་པར་བསྐུལ

བ།བརྩམས་པའི་དགེ་བ་བསྔོ་བའོ།།དང་པོ་ནི།མཁས་པ་ཡོན་ཏན་ཀུན་ལྡན་ཏེ།།བླུན་པོ་ལ་སྐྱོན་འབའ་ཞིག་ཡིན།།རིན་ཆེན་དགོས་འདོད་འབྱུང་བ་དང་།།སྦྲུལ་གདུག་ཉེས་ཀུན་སྐྱེད་ལ་ལྟོས།།ཞེས་པ་སྟེ།གོང་དུ་བཤད་པ
རྣམས་ཀྱི་དོན་བསྡུས་ན་མཁས་པ་ནི་རང་གཞན་ལ་འཕྲལ་དང་ཡུན་དུ་ཕན་པའི་ཡོན་ཏན་ཀུན་དང་ལྡན་པ་དང་།བླུན་པོ་ལ་ནི་བདག་གཞན་ཕུང་བར་བྱེད་པའི་སྐྱོན་འབའ་ཞིག་གནས་པ་ཡིན་ཏེ།དཔེར་ན།ནོར་བུ་རིན་པོ་ཆེ་ལས
དགོས་འདོད་ཐམས་ཅད་འབྱུང་བ་དང་།སྦྲུལ་གདུག་པ་ཅན་གྱིས་ཉེས་སྐྱོན་ཐམས་ཅད་སྐྱེད་པར་བྱེད་པ་ལ་ལྟོས་ཤིག།ཅེས་པའོ།།གཉིས་པ་ནི།དེ་ཕྱིར་མཁས་དང་བླུན་པོ་ཡི།།རྣམ་དབྱེ་ལེགས་པར་ཕྱེད་གྱིས་ལ།།མཁས
པ་རྒྱན་བཞིན་འཛིན་པ་དང་།།བླུན་པོ་རྣ་བཞིན་དོར་བར་འོས།།ཞེས་པ་སྟེ།མཁས་བླུན་གཉིས་ཀྱི་སྐྱོན་ཡོན་སོ་སོར་བཤད་མ་ཐག་པ་དེའི་ཕྱིར་མཁས་པ་དང་བླུན་པོ་ཡི་རྣམ་དབྱེ་མ་ནོར་བར་ལེགས་པར་ཕྱེད་པར་གྱིས་ལ།བདག་ཉིད
ལེགས་སུ་འདོད་པ་རྣམས་ཀྱིས་མཁས་པ་གཙུག་གི་རྒྱན་བཞིན་དུ་འཛིན་ཅིང་བསྙེན་པ་དང་།བླུན་པོ་རྩྭ་བཞིན་དུ་རྒྱང་རིང་དུ་དོར་བར་འོས་པ་ཡིན་ནོ།།དེ་ཡང་སློབ་དཔོན་དོན་ཡོད་འཆར་གྱིས།མཁས་པར་གྱུར་པ་གང་ཞེ་ན།
བྱེ་བྲག་ཇི་བཞིན་ཕྱེད་པའོ།།སྐྱེས་བུ་གླེན་པ་གང་ཞེ་ན།།མཁས་བྱའི་ཡུལ་ལ་མི་སློབ་པའོ།།ཞེས་དང་།མགོན་པོ་གླུ་སྒྲུབ་ཀྱིས།སྐྱེས་བུ་མཁས་པ་གཅིག་གིས་ཀྱང་།།འདོད་པའི་དོན་མཆོག་སྒྲུབ་པར་འགྱུར།།མངོན་སུམ་

པ་ཡི་རྐང་གཉིས་ཕྱུགས།།བླུན་པོ་ཡོངས་སུ་སྤང་བར་བྱ།།ཞེས་གསུངས་སོ།།གསུམ་པ་ལ་གཉིས་ཡས།དང་པོ་འཇིག་རྟེན་ལ་མཁས་པའི་བསྔགས་བརྗོད་ནི།གླང་ཆེན་ནང་གི་འཁུན་པ་བཞིན།།
འཇིག་རྟེན་མཁས་པའི་ནང་ནས་ཀྱང་།།དཔའ་མཛངས་ལྡན་པའི་ཡིད་འཕྲོག་ནི།།འཇིག་རྟེན་འདི་ན་རྒྱན་དུ་ཆེ།།ཞེས་པ་སྟེ།ཕྱུགས་ཀྱི་ནང་ནས་གླང་པོ་ཆེ་མཆོག་ཡིན་ཞིང་དེའི་ནང་གི་གླང་ཆེན་འཁུན་པ་ནི་གླང་པོ་ཆེ་སྟོང་ལ
དེརེ་རེ་ལས་མི་འབྱུང་བ་བཞིན་དུ།འཇིག་རྟེན་གྱི་བླང་དོར་ལ་མཁས་པའི་ནང་ནས་ཀྱང་དཔའ་ཞིང་རྟུལ་ཕོད་པ་དང་མཁས་ཤིང་མཛངས་པའི་བློ་གྲོས་དང་ལྡན་པའི་ཡོན་ཏན་གྱིས་ཡིད་འཕྲོག་པ་དེ་ནི་འཇིག་རྟེན་འདི་ན་རང་གང་དུ
གནས་པའི་ཡུལ་ཕྱོགས་མཛེས་པར་བྱེད་པའི་རྒྱན་དུ་ཆེ་བ་ཡིན་ནོ།།གྷི་ཝང་ཡོད་པའི་གླང་པོ་ཆེ་ནི་འཁུན་པ་བྱེད་ལ་དེ་ནི་གླང་པོ་ཆེ་སྟོང་གི་ནང་ནས་རེ་རེ་ལས་མི་འབྱུང་བར་བཤད་དོ།།གཉིས་པ་ཆོས་ལ་མཁས་པའི་བསྔགས
བརྗོད་ནི།ནོར་བུའི་ནང་གི་བསམ་འཕེལ་བཞིན།།ཆོས་ལ་མཁས་པའི་ནང་ནས་ཀྱང་།།མཁས་བཙུན་བཟང་གསུམ་འཛོམ་པ་ནི།།བསྟན་པ་འདི་ལ་རྒྱན་དུ་ཆེ།།ཞེས་པ་ནི།དབུལ་བ་སེལ་བར་བྱེད་པའི་ནོར་བུ་རིན་པོ
ཆེའི་ནང་གི་གང་བསམ་འབྱུང་ཞིང་འདོད་དགུའི་ལོངས་སྤྱོད་འཕེལ་བར་བྱེད་པའི་ཡིད་བཞིན་གྱི་ནོར་བུ་བཞིན་དུ།དམ་པའི་ཆོས་ལ་མཁས་པའི་ནང་ནས་ཀྱང་ཕྱི་ནང་གི་རིག་པའི་གནས་ལ་ཕྱོགས་རེས་མེད་པར་མྱངས་པའི

མཁས་པ་དང་།སྒོ་གསུམ་ཉེས་སྤྱོད་ལས་སྡོམ་པའི་བཙུན་པ་དང་།གཞན་ཕན་གྱི་སེམས་བཟང་པོ་དང་ལྡན་པ་གསུམ་འཛོམ་པ་ནི།རྒྱལ་བའི་བསྟན་པ་རིན་པོ་ཆེ་འདི་ལ་བཤད་སྒྲུབ་གཉིས་ཀྱི་སྒོ་ནས་འཛིན་སྐྱོང་སྤེལ་བར་བྱེད
པའི་རྒྱན་དུ་ཆེ་བ་ཡིན་ནོ།།བཞི་པ་ལ་གསུམ།མཁས་པ་སྔ་མས་ལེགས་བཤད་ཇི་ལྟར་བརྩམས་པ།དེ་དུས་དབང་གིས་ཉམས་ཚུལ།སླར་ཡང་ལེགས་བཤད་འདི་བརྩམ་ཚུལ་ལོ།།དང་པོ་ནི།མཁས་པའི་དབང་པོས
པཎ་གྱིས།།མཁས་ཐུན་རྣམ་པར་དབྱེ་བ་ཡི།།ལེགས་བཤད་རིན་ཆེན་གཏེར་ཞེས་པ།།འཇིག་རྟེན་མིག་ཏུ་བྱིན་ན་ཡང་།།ཞེས་པ་སྟེ།རྗེ་བཙུན་འཇམ་པའི་དབྱངས་ཀྱི་རྣམ་འཕྲུལ་གངས་རིའི་ཁྲོད་ཀྱི་མཁས་པའི་དབང་པོ
དཔལ་ལྡནས་སྱ་པ་ཎྜི་ཏ་ཀུན་དགའ་རྒྱལ་མཚན་དཔལ་བཟང་པོ་དེ་ཉིད་ཀྱིས་འཕགས་པ་གྲུ་གྲུབ་ཀྱིས་མཛད་པའི་ཤེས་རབ་བརྒྱ་པ་དང་།ཤེས་རབ་སྡོང་བུ་དང་།སྐྱེ་བོ་གསོ་ཐིགས་གསུམ།སློབ་དཔོན་ཉི་མ་སྦས་པས་མཛད་པའི
ཚིགས་སུ་བཅད་པའི་མཛོད།སློབ་དཔོན་མཆོག་སྲེད་ཀྱིས་མཛད་པའི་ཚིགས་སུ་བཅད་པ་བརྒྱ་པ།ཙ་ན་ཀ་རྒྱལ་པོའི་ལུགས་ཀྱི་བསྟན་བཅོས།མ་སུ་རཀྵས་བྱས་པའི་ལུགས་ཀྱི་བསྟན་བཅོས་ཏེ་རྒྱ་གཞུང་རྣམས་ཀྱི་ལེགས་ཆ་བཏུས
ནས།མཁས་པ་དང་བླུན་པོའི་ཁྱད་པར་རྣམ་པར་དབྱེ་བའི་བསྟན་བཅོས་ལེགས་པར་བཤད་པ་རིན་པོ་ཆེའི་གཏེར་དང་།སྐྱེས་བུ་རྣམ་འབྱེད་གཞོན་ནུའི་མགུལ་རྒྱན་ཅེས་བྱ་བ།སྐལ་བ་དང་ལྡན་པ་དག་ལ་འཇིག་རྟེན་གྱི་བླང་དོར

ལྟ་བའི་མིག་ཏུ་བྱིན་ན་ཡང་།ཞེས་པའོ།།གཉིས་པ་ནི།དེང་སང་མཁས་པའི་ཉིན་བྱེད་རྣམས།།ཞིང་གཞན་ཞུབ་རིའི་རྩེར་སོན་ཅིང་།།བླུན་རྨོངས་ཟླ་བའི་གཟུགས་ཤར་བས།།ལེགས་བཤད་པམ
ཕལ་ཆེར་ཟུམ།།ཞེས་པ་སྟེ།དེ་རིང་སང་གི་དུས་ལ་ཐུགས་གཟུ་བོར་གནས་པའི་མཁས་པའི་བྱིན་བྱེད་གོང་མ་རྣམས་གདུལ་བྱའི་དབང་གིས་ཞིང་ཁམས་གཞན་ནུབ་རིའི་རྩེ་མི་མངོན་པའི་ཡུལ་དུ་སོན་ཅིང་གཤེགས་པར་གྱུར་ལ།
ཕྱོགས་རེས་བློ་མིག་ཅན་གྱི་བླུན་ཞིང་རྨོངས་པའི་མཁས་རློམ་ཟླ་བའི་གཟུགས་ཤར་བའི་དཔེང་གིས་ལེགས་བཤད་པདྨོ་དེ་དག་པོལ་ཆེར་ཁ་ཟུམ་སྟེ་དོན་གཉེར་རྐང་དྲུག་རྣམས་ཀྱིས་དགོས་དོན་སྤང་རྩི་མྱོང་བའི་གོ་སྐབས་ཕྲ་བར་གྱུར
ཏོ།།གསུམ་པ་ནི།སླར་ཡང་བདག་ཀློའི་སྐྱེད་ཚལ་འདིར།།རྣམ་དཔྱོད་ཉི་མའི་ཟེར་འཁྱིལ་ཞིང་།།བརྩིག་འགུག་ཆར་ཀྱིས་བྲན་པ་ལས།།ལེགས་བཤད་པདྨ་ད་པོ་འགུངཞེས་པ་ནི།དེ་ལྟར་མཁས་པ་ཐ
མའི་ལེགས་བཤད་པདྨ་ཕལ་ཆེར་ཁ་ཟུམ་པ་ན་སླར་ཡང་རྩོམཔོ་བདག་གི་གློ་གྲོས་ཀྱི་ལྕེསོས་ཚལ་ལེགས་བཤད་ཀྱི་མེ་ཏོག་ཀྱི་ཡང་འཆར་བ་འདིར།ཆོས་རབ་ཏུ་རྣམ་པར་འབྱེད་ཅིང་ཟབ་གནད་དཔྱོད་པའི་ཉི་མའི་འོད་
ཟེར་རབ་ཏུ་འཁྱིལ་ཞིང་དགེ་བ་ལ་སྤྲོ་བའི་བརྩོན་འགྲུས་ཀྱི་གྲུ་ཆར་བཟང་པོས་ཡང་ཡང་ཐན་པའི་རྒྱུ་རྐྱེན་ཚོགས་པ་ལས།ལེགས་པར་བཤད་པ་པདྨ་དཀར་པོ་དོན་བཟང་སྤང་ཀྱིའི་བཅུད་འཛིན་པ་འདི་འཁྲུངས་སོ།།ཞེས་པའོ།།

ལྔ་པ་ནི།ཁྲེལ་ཡོད་མཛེས་པའི་ལུས་འཆང་ཞིང་།།བློ་གྲོས་མིག་དཀྱུས་རིང་པོ་ཡིས།།སྐ་ལ་བཟང་རྐང་དྲུག་ལྡན་པ་རྣམས།།དེང་ནས་རྩེ་ཞིང་རོལ་བར་མཛོད།།ཅེས་པ་སྟེ།གཞན་རྒྱུ་མཚན་དུ་བྱས་ནས་ཉེས་སྤྱོད་ལ
འཛེམ་པའི་ཁྲེལ་ཡོད་ཀྱི་རྒྱན་གྱིས་མཛེས་པའི་ལུས་འཆང་ཞིང་།བླང་དོར་ལྟ་བའི་བློ་གྲོས་ཀྱི་མིག་དཀྱུས་རྫིང་པོ་ཡིས་ལེགས་པ་་བཤད་པའི་དགའ་སྟོན་མཆོག་ལ་སྤྱོད་པའི་སྐལ་བཟང་རྐང་དྲུག་ལྡན་པ་རྣམས་དུས་དེ་རིང་ནས་
གུས་རྟག་བརྩོན་པའི་འཕུར་ལྡིང་གིས་རྩེ་ཞིང་དོན་བཟང་སྦྲང་རྩིའི་བཅུད་ལ་ཅི་དགར་རོལ་བར་མཛོད་ཅིག།ཅེས་པའོ།།བཤག་མ་ཐག་པའི་ཚིགས་བཅད་གསུམ་ནི་གཟུགས་ཅན་གྱི་རྐྱེན་དུ་སྦྱར་བའོ།།དེ་ཡང་འཇིག་རྟེན
ཡ་དབས་ཀྱི་སྤྱོད་པ་ནི་དམ་པའི་ཆོས་ཀྱི་ཚུལ་དང་མི་འགལ་ཞིང་དེ་ལྟར་ཉམས་སུ་བླངས་ན་གནས་སྐབས་ལྷ་མིའི་རྟེན་བཟང་བརྒྱུད་ནས་དམ་པའི་ཆོས་ལ་སྐྱོག་པས་དེས་ལེགས་ཐར་པའི་གོ་འཕང་ལ་ཉེ་བར་འགྱུར་བ་ཡིན་ཏེ།
ཤེས་རབ་བརྒྱ་པ་ལས།མི་ཡི་ཆོས་ལུགས་ལེགས་སྤྱད་ན།།ལྷ་ཡུལ་བ་གྲོད་པ་ཐག་མི་རིང་།།ལྷ་དང་མི་ཡི་ཐེམ་སྐས་ལ།།འཛེགས་ན་ཐར་པ་གམ་ན་འདུག།ཅེས་གསུངས་པའི་ཕྱིར།དྲུག་པ་ནི།དེ་ལྟར་ལེགས
པར་བཤད་པ་ཡི།།དགེ་བས་དེང་སང་སྐྱེ་བོ་ཀུན།།མཁས་བླུན་རྣམ་དབྱེ་ཤེས་ནས་ནི།།མཁས་ལ་མ་ནོར་དད་གྱུར་ཅིག།ཅེས་པ་སྟེ།གོང་དུ་ཇི་སྐད་བསྟན་པ་དེ་ལྟར་ལེགས་པར་བཤད་པའི་བསྟན་བཅོས་འདི

བརྩམས་པའི་དགེ་བས་དུས་དེ་རིང་སང་གི་སྐྱེ་བོ་ཀུན་གྱིས།བསྟེན་བྱ་མཁས་པ་དང་དོར་བྱ་བླུན་པོ་གཉིས་ཀྱི་རྣམ་དབྱེ་ལེགས་པར་ཤེས་ནས་ན་མཁས་པ་མཆོག་ལ་མ་ནོར་བར་རབ་ཏུ་དད་མོས་ཀྱིས
བསྟེན་པར་གྱུར་ཅིག།ཅེས་པའི་དོན་ནོ།།གསུམ་པ་མཇུག་གི་དོན་ནི།ཅེས་མཁས་པ་དང་བླུན་པོ་བརྟག་པའི་བསྟན་བཅོས་དགེ་ལྡན་ལེགས་བཤད་པདྨ་དཀར་པོའི་ཆུན་པོ་ཞེས་བྱ་བ་འདི་ནི།རང་གི་སློབ་མ་ལེགས
བཤད་དོན་དུ་གཉེར་བའི་བློ་གྲོས་ཅན་འགའ་ཟུང་གིས་བསྐུལ་བ་ལ་བརྟེན་ནས།ཡུལ་གངས་ཅན་དབུས་ཀྱི་ལེགས་པར་སྨྲ་བ་བསོད་ནམས་གྲགས་པ་རྣམ་དཔྱོད་མཆོག་གི་སྡེས།དགེ་ལྡན་རྣམ་པར་རྒྱལ་བའི་གླིང་དུ
སྦྱར་བའི་ཡི་གེ་པ་ནི་ལེགས་བཤད་སྨྲ་བ་ངག་དབང་ཆོས་ཀྱི་གྲགས་པའོ།།ཞེས་པ་ནི།བརྩམ་བྱའི་བསྟན་བཅོས་དང་།སྐུལ་བ་པོ་དང་།རྩོམ་པ་པོ་དང་།བརྩམས་པའི་གནས་དང་།ཡི་གེ་པ་སྟེ་ཁྱད
པར་ལྔ་བསྟན་པའོ།།སླར་ཡང་བསྟན་བཅོས་ཡོངས་སུ་རྫོགས་པ་འདིས་གཞན་ལ་ཕན་ཐོགས་པའི་ཐུགས་སྨོན་མཛད་པ་ནི།འདིས་ཀྱང་སྐྱེ་བོ་མཐའ་དག་གིས་མཁས་པ་དང་བླུན་པོའི་རྣམ་དབྱེ་བ་དེ་བླག་ཏུ
ཕྱེད་པར་གྱུར་ཅིག།ཅེས་པའོ།།།།སྨྲས་པ།ཆོས་སྲིད་ཟུང་དུ་འཇུག་པ་ཡི།།ཡ་རབས་དམ་པའི་སྤྱོད་ཚུལ་མཆོག།མ་འདྲེས་གསལ་བར་སྟོན་པ་ཡི།།ལེགས་བཤད་འདི།།

ཀོ་རྨད་དུ་བྱུང་།།དམ་པའི་ཆོས་ཚུལ་ཟབ་ཅིང་པྲ།།དམན་པའི་བློ་ཡིས་མི་འཆུན་ཕྱིར།།ཐོས་བྲལ་མཁས་པར་སྒོམ་པ་དང་།།ཆོས་ལྟར་བཅོས་པས་བསླུ་བ་མང་།།དེ་ཕྱིར་བློ་གསལ་སྐལ་བཟང
དག།ལེགས་བཤད་སྒྲོན་མེ་འདི་ཐོགས་པ།།ལྟར་སྣང་གྲོགས་ཀྱིས་མ་བཀྲུ་བ་གྲ་།མང་ཐོས་མཁས་པ་དམ་པ་འཚོལ།།མཁས་འདོད་མཁས་པ་ལེགས་བསྟེན་ནས།།ཚུལ་ལྡན་ཐོས་པའི་ནོར
བསགས་ན།།ཡོན་ཏན་དབྱར་མཚོ་ལྟར་འཕེལ་ཏེ།།གྲགས་ཅན་མཁས་པ་ག་ལ་རིང་།།བླུན་པོ་མཁས་པར་རློམ་པ་དང་།།མཁས་པ་སྦས་པའི་ཚུལ་འཆང་བ།།མ་འདྲེས་ཇི་བཞིན
འབྱེད་པ་ཡང་།།སྔོན་བསགས་བསོད་ནམས་མཐུ་ལས་ཡིན།།ཚུལ་འདི་རྒྱལ་བའི་སྐྱེས་རབས་དང་།།འདུལ་བ་ལུང་གི་གླེང་གཞི་སོགས།།ཡིད་ཆེས་ཚད་མའི་གཞུང་ལུགས་ལ།།བརྟེན
ནས་མདོར་བསྡུས་ཚུལ་དུ་བཀོད།།འདིར་འབད་དགེ་བས་སྐྱེ་བོ་ཀུན།།མཁས་བཙུན་བཟང་པོའི་བཤེས་གཉེན་ལ།།བརྟེན་ནས་གཞུང་ལུགས་རྒྱ་མཚོ་ཆེར།།ཐོས་བསམ་སྒོམ་པ་མཐར
ཕྱི་ན་ཤོག།ཅེས་མཁས་པ་དང་བླུན་པོ་བརྟག་པའི་བསྟན་བཅོས་དགེ་ལྡན་ལེགས་བཤད་པདྨ་དཀར་པོའི་ཆུན་པོའི་འགྲེལ་པ་ཉི་མའི་འོད་ཟེར་ཞེས་བྱ་བ་འདི་ནི།།མང་ཐོས་དགེ་བའི་བཤེས་གཉེན་ནའི་མང

ལྷ་དམས་པ་ངག་དབང་བསྟན་འཛིན་གྱིས་སྔ་ཕྱིར་ནན་གྱིས་བསྐུལ་བའི་ངོར།མཁས་གྲུབ་དམ་པ་དུ་མའི་ཞབས་རྡུལ་སྤྱི་བོས་བསྟེན་པའི་བཙུན་གཟུགས་སྙོམས་ལས་པ་དབྱངས་ཅན་དགའ
པའི་བློ་གྲོས་ཀྱིས་གཡང་ཁྲལ་ཙམ་དུ་བཀོད་པའོ།།།།